CP9

**CP9** on Maailmanhallituksen huippusalainen organisaatio, joka on toisiksi voimakkain kymmenestä Cipher Pol -järjestöstä. Se koostuu voimakkaista agenteista, joille tappaminen on arkipäivää ja valtionrahojen käyttäminen turhuuksiin huoletonta. Ajan myötä on ollut olemassa monta CP9:ää, mutta he vastaisivat nykyisyydessä todennäköisesti CP8:aa, jotka asuvat lehtimajassa CP9:n tornin vieressä.

## Epäpätevyys

Vaikka CP9:n jäsenien pitäisi olla ammattitappajia, ovat lähes jokainen heistä epäpäteviä ammattiinsa. Välillä jäsenet saattavat leikitellä uhreillaan tai juoruta huippusalaisia tietoja viholliselle, joten on ihme että moisia pellejä on palkattu huippusalaisiin tehtäviin. Myös ne ainokaiset jäsenet jotka hoitavat tehtävänsä joten kuten kunnialla, ovat tavalla tai toisella sekavaa sakkia, tehden siis koko ryhmästä hyvin riskialttiin maailmanhallitukselle.

CP9:n operaatio Water Sevenissä riskeerattiin monta kertaa amatöörimäisillä virheillä. Lucci päätti mm. tappamisen sijaan heittää Luffyn ja Zoron Iceburgin toimistosta pihalle, antaen näille mahdollisuuden selvitä hengissä tapauksen todistajina. Lucci päätti myös jättää muita todistajia eloon, säästäessään Franky Familyn hengen vaikka hakkasi nämä verille.

Kun Franky esitteli muinaisase Plutonin pohjapiirroksia CP9:lle Enies Lobbyssä, ei heistä kukaan liikauttanut eväänsäkään, vaikka jokaisella heistä olisi ollut riittävästi nopeutta pohjapiirroksien nappaamiseen Frankyn kädestä. Jopa Lucci ja Kaku, jotka totesivat pohjapiirrosten olevan aitoja, katselivat silmät mulkoillen Frankya hyvän aikaa ja antoivat Frankyn rauhassa polttaa pohjapiirrokset. Selvästikään agentteja ei kiinnosta heidän työtehtävänsä, sillä noina sekunteina valui hukkaan neljän vuoden uurastus.

Kumadori puolestaan päätti pelleillä jääkaapissa taistellessaan Chopperia vastaan, kun taas Kalifa leikitteli Namilla ties kuinka kauan, kerran jopa yllättäen tämän takaapäin, vain tehdäkseen Namista sileän. Sen sijaan Kalifa olisi aivan hyvin voinut tappaa Namin vaikka luotisormella kaulaan.

Olipa kyseessä sitten Maailmanhallituksen tai CP9:n idea, oli Nico Robinin merikivikahleiden avainten säilöminen Olkihattujen ulottuvilla äärettömän typerä päätös. Riskeeraten vuosia kestäneen operaation jälleen kerran, oli jokaisella CP9:n jäsenellä avain, joista vain yksi oli oikea Robinin kahleisiin. Lisäksi Fukuro, joka kertoi Olkihatuille heidän leikkinsä säännöt, meni tatuoimaan rystysiinsä kirjaimet, jotka muodostivat sanat: *"KAKUN AVAIN"*, varmistaen oikean avaimen löytymisen.

## Vaatimukset

Nykyisen CP9:n agentiksi pääseminen vaatii kuustaidon hallintaa ja eläinteemaa. Eläinteeman on käytävä ilmi joko ulkonäöstä, nimestä tai pirunmarjavoimasta. Maailmanhallitus päätti CP9:n eläinteemasta sen aikana, kun osa ryhmästä suoritti operaatiota Water Sevenissä. Tästä johtuen kaksi ryhmän jäsentä saivat eläinteemansa pirunmarjojen kautta jälkijunassa. Vaikka agentit ovat vahvoja, heidän johtajalta ei vaadita taistelutaitoja. On jopa suotavaa, että hän olisi heikompi tavallisiin merisotilaisiin verrattuna. Tämä mitataan käyttämällä jo nykyisin unohdettua taisteluvoimayksikköä, dourikia.

## Tappion jälkeen

Kun CP9 voitettiin ensikertaa historiassa Olkihattujen toimesta, alkoi maailmanhallitus pitää CP9:ää tarpeettomana, koska he hävisivät silloin vielä lähes tuntemattomalle merirosvojoukolle. Tämän vuoksi rahavirrat lakkautettiin ja CP9 tekee oheistöitä saadakseen tarvittavat rahat organisaation ylläpitämiseksi. Koska heillä ei ole lainkaan bisnesvainua, he nopeuttavat CP9:n tuhoutumista entisestään. Vaikka järjestö onkin jo lakkautettu, he eivät itse tiedosta sitä, ja jatkavat yhteiseloaan isona perheenä.

Koska jokainen Ne Pece -hahmo tahtoo elää nostalgiselta tuntuvat tapahtumat uudelleen, on CP9 myös ottanut tehtäväkseen rakentaa itselleen täsmälleen samanlainen torni kuin Enies Lobbyssa, jossa heidän päämajansa sijaitsi.

Valitettavasti he eivät saa koskaan pidettyä valmista tornia kauaa ehjänä, sillä jokainen heistä haluaa hienosäätää rakennusta muistuttamaan heitä heidän taisteluistaan. Esimerkiksi Kakulla on joka kerta suuri halu halkaista torni, joka tekee portaista lähes käyttökelvottomia. Tähän ratkaisuna on yritetty oviovimarjalla luoda käytännöllisiä kulkureittejä portaalta toiselle, mutta se on vain vaikeuttanut kulkemista. Vapaa-ajan harrastuksena CP9 tykkää käyttää discolavalla luotisormi-liikkeitä kuin Pale Forcen tunnusmusiikissa ikään.

## CP9 jäsenten virkatehtävät

Alla on lueteltuna taannoin lakkautetun CP9:n jäsenet eläinteemoineen ja työnkuvineen.

* Selkärangaton panda, **Spandam** - Kadonnut
* Verevä leopardi, **Rob Lucci** - Raha-asiat
* Pingahtava kirahvi, **Kaku** - Sponsorivastaava
* Luikuroiva susi, **Djabra** - Luonteensa vuoksi ei tärkeitä tehtäviä
* Yrjöilevä härkä, **Blueno** - Kakun kulkuneuvo, vauvaluonteensa takia taakkana CP9:lle
* Raikuva jellona, **Kumadori** - Kokki, todellisuudessa vain pannujen kalisuttelija
* Lörpöttelevä pöllö, **Fukuro** - Myy juoruja ja käyttää ansaitut rahat balettitunteihin
* Leikittelevä pässi, **Kalifa** - Keittelee teetä ja antaa vieraiden etsiä avainta hänen kropastaan
* Toistaitoinen näätä, **Nero** - Luulee olevansa yhä CP9:ssä. Hänet nähdään usein kulmilla varastelemassa leivän murusia. Asuu pienessä kolossa Nezumin/Hiirelän kanssa.